open-index/open-wikipedia-markdown huggingface dataset:
Nederrynske Leechflakte

De **Nederrynske Leechflakte** (Dútsk: *Niederrheinisches Tiefland*) is ien fan de natuerlike regio's fan Dútslân en leit oan wjerskanten fan de Ryn benoarden Düsseldorf oant de Nederlânske grins ta.

## Geografy
De Nederrynske Leechflakte wurdt yn it noardeasten en easten begrinzge troch it Westfaalske Leechlân, yn it súdeasten oan it Berchske Lân, yn it suden oan de Nederrynske Bocht en yn it westen en noardwesten oan Nederlân.

De Nederrynske Leechflakte is in lânskip fan rivierterrassen fan de Ryn, Maas en harren sydrivieren. De oars sa flakke terrassen wurde ûnderbrutsen troch syn V-foarmige dellings, uterwaarden, eardere rivierrinnen, driuwwâlen en einmorenen fan de Nederrynske Heuvelrêch. De hichte fan it gea is hast oeral net heger as 100 meter boppe seenivo.

## Geology
De Nederrynske Leechflakte is de noardlike helte fan de geologyske struktuer Nederrynske Bocht 
(*Niederrheinische Bucht*). Syn geology is it resultaat fan ôfsetting fan de lêste 30 miljoen jier, dy't der yn dy flakte foar soarge hat foar sediminten en lagen sedimintêr stiente oant wol 1.300 meter tsjok.

## Klimaat
Jierlikse wetterdelslach yn it gea bedraacht tusken 700 en 750 mm, en de trochsneed jiertemperatuer is tusken  9,5 en 10,5 °C. It gea hat in Noardatlantysk seeklimaat mei sêfte winters en in lang groeiseizoen.

## Sjoch ek
* Nederryn (regio)
* Nederrynske Heuvelrêch
Nederryn (regio)

De regio **Nederryn** (Dútsk: *Niederrhein*) is in regio yn de krite om de ûnderrin fan de Ryn hinne yn Noardryn-Westfalen dy't oan Nederlân grinzget. De namme Nederryn is ek de namme fan de ûnderrin fan de Ryn fan Bonn nei Emmerik by de Nederlânske grins.

## Geografy

Ta de Nederryn hearre de lânkringen Kleef, Wesel, Viersen, Rhein-Kreis Neuss, Heinsberg, de kringfrije stêden Düsseldorf, Duisburg, Krefeld en Mönchengladbach en guon plakken yn de gemeenten Isselburg en Oberhausen. Yn brede sin wurdt Oberhausen ek wol meirekkene. De presize grinzen binne lykwols bestriden en bytiden kin it gebiet oer de Nederlânske grins ek ta it gebiet rekkene wurde, want it part fan de Ryn oer de grins hjit ek Nederryn (*Nederrijn* yn it Nederlânsk).

## Kultuer

Kultureel sjoen foarmet it gebiet in ienheid. Der wurdt in Nederfrankysk dialekt sprutsen; it Kleverlânsk, dy't in soad op de Nederlânske dialekten fan it Súdgeldersk fan krekt oer de grins en it Eastbergysk yn it súdeasten. Yn it uterste súdeasten fan de regio wurdt Bergysk sprutsen, dat it meast eastlike dialekt fan it Limburchsk is. Oare skaaimerkende eigenskippen fan de regio is katolike eftergrûn sa as de tradysje fan de Rynske Karnaval.

## Geology

It lânskip fan de regio is foar it grutste part flak mei griene greiden en mei in wrydske hoarizon. Hy bestiet út in rivierterrassen mei ûnderbrekkings fan V-foarmige dellings, eardere rivierrinnen en driuwwâlen en einmorenen fan de Nederrynske Heuvelrêch, dy't hichten hat oant sa'n 100 meter boppe seenivo. It besjen wurdich binne de histoaryske binnenstêden fan Kleef en Xanten, It Romeinske rgeologyske Museum yn Xante, it Slot Moyland yn Bedburg-Hau en it katolike beafeartsplak Kevelaer.

## Sjoch ek
* Regierungsbezirk Düsseldorf
* Nederrynske Leechflakte
* Nederrynske Heuvelrêch
* Noard-Rynlân

## Keppeling om utens

* Toeristyske ynformaasje
* Argeologyske Park Xanten
Aken (Kreis)

De **Kreis Aken** wie in lânkring yn de Dútske dielsteat Noardryn-Westfalen en hie yn 2008 309.251 ynwenners. De Kreis waard yn 1972 oprjochte. Yn 2009 waarden de Kreis en de stêd Aken gearfoege ta de Stêderegio Aken.

## Stêden en gemeenten

De Kreis bestie út de folgjende stêden en gemeenten.*(Ynwenners op 30-6-2006)*:
Deutsches Eck

Mei de **Deutsche Eck** (Dútske Hoeke) wurdt in keunstmjittige ophege lântonge yn de Dútske stêd Koblenz ornearre. It is it plak dêr't de Mûzel yn 'e Ryn mûnet. Oarspronklik wie it de namme foar in tichtebylizzende delsetting fan 'e Dútske Oarder, mar tsjintwurdich is it benammen bekend fanwegen it dêr't boude monumintale ruterstânbyld fan de earste Dútske keizer Wilhelm I.

De Prusyske Rynprovinsje joech yn it ramt fan de 100e bertedei fan de keizer opdracht ta de bou fan it *Kaiser-Wilhelm-Denkmal*. It moast de stifting fan it Dútske Keizerryk yn 1871 betinke en stie yn de tradysje fan in soad patriottyske monuminten út de keizertiid. De lokaasje waard troch keizer Wilhelm II keazen, de pakesizzer fan keizer Wilhelm I. Op 31 augustus 1897 waard it stânbyld yn syn oanwêzigens plechtich ûntbleate.

Flak foar it ein fan de Twadde Wrâldkriich waard it byld troch artillerybesjittings ferneatige. De sokkel waard fan 1953 oant 1990 troch Theodor Heuß feroare om de Dútske ienheid te betinken en mei wapens fan alle dielsteaten fersierd, ynklúsyf dy fan de gebieten dy't Dútslân ôfstean moatten hie nei de kriich. Nei de werieniging fan de twa Dútslannen ûnstie der diskusje oer de rekonstruksje fan it byld. Yn 1993 krige de sokkel in troch Raimund Kittl makke replika fan it eartiidske byld fan keizer Willem I.  

De Deutsche Eck is in drok besocht plak foar toeristen. Op de Deutsche Eck is in kabelferbining oer de Ryn nei de fêsting Ehrenbreitstein.
Kanofarren op de Paralympyske Simmerspullen 2020

De **[[Paralympyske Simmerspullen 2020| XVI Paralympyske Simmerspullen]]** ha fan 24 augustus oant en mei 5 septimber 2021 west. It Kanofarren hie plak by de Tokyo Gate Bridge fan 2 oant en mei 4 septimber. It wie de twadde kear dat it kanofarren op it programma stie fan de Paralympyske Spullen.

## Manlju

## Froulju

## Medaljespegel
De top-10 fan lannen dy't by it kanofarren medaljes wûn ha tidens de Paralympyske Simmerspullen fan 2020.

## Sjoch ek
* Kanofarren op de Olympyske Simmerspullen 2020
Lewis Hamilton

Sir **Lewis Carl Davidson Hamilton** MBE (Stevenage, 7 jannewaris 1985) is in Ingelsk Formule 1-koereur en sânfaldig wrâldkampioen. Hamilton is ien fan de meast suksesfolle Formule 1-koereurs ea. Op 8 maaie 2021 pakte Lewis Hamilton syn 100ste pole, as earste Formule 1-koereur ea. Nei goed tsien jier foar Mercedes rieden te hawwen makke Hamilton begjin febrewaris 2024 bekend fanôf it seizoen 2025 foar Ferrari út te kommen.

### Oersjoch Formule 1-karriêre

***** Seizoen noch dwaande. 

### Oerwinningen yn de Formule 1
Filmfestival fan Las Vegas

It **Filmfestival fan Las Vegas** (Ingelsk: *Las Vegas Film Festival*), ôfkoarte ta **LVFF**, is in filmfestival dat elts jier yn april en/of maaie holden wurdt yn 'e Amerikaanske stêd Las Vegas, yn 'e steat Nevada. It evenemint rjochtet him op ûnôfhinklike films. Der wurde sawol lange as koarte films, en sawol Ingelsktalige as ûndertitele of neisyngronisearre oars-talige films draaid. Njonken de filmfertoanings sels omfettet it Filmfestival fan Las Vegas ek moetings en fraach- en antwurdsesjes fan it publyk mei de filmmakkers en de cast fan 'e fertoande films. Der wurde in stikmannich prizen útrikt, wêrfoar't de winners útornearre wurde troch in faksjuery.

## Keppelings om utens
*Offisjele webside fan it Filmfestival fan Las Vegas
The Karate Kid

*''The Karate Kid'' (franchise), in Amerikaanske mediafranchise

## Fideospultsjes
*''The Karate Kid'' (fideospultsje), in fideospultsje út 1987
*''The Karate Kid Part II'' (fideospultsje), in fideospultsje út 1987

## Films
*''The Karate Kid'' (film út 1984), in Amerikaanske film út 1984
**[[The Karate Kid Part II]]*, in Amerikaanske film út 1986
**[[The Karate Kid Part III]]*, in Amerikaanske film út 1989
**[[The Next Karate Kid]]*, in Amerikaanske film út 1994
*''The Karate Kid'' (film út 2010), in Amerikaanske film út 2010, in remake fan 'e film út 1984

## Tillefyzje
*''The Karate Kid'' (tillefyzjesearje), in Amerikaanske tekenfilmsearje út 1989
Ynternasjonaal Filmfestival fan Leeds

It **Ynternasjonaal Filmfestival fan Leeds** (Ingelsk: *Leeds International Film Festival*), ôfkoarte ta **LIFF**, is in filmfestival dat elts jier yn novimber holden wurdt yn 'e Ingelske stêd Leeds, yn it Feriene Keninkryk. It evenemint bestiet sûnt 1987. Der waarden yn 2015 mear as 300 films fertoand foar in publyk fan mear as 40.000 minsken. It Ynternasjonaal Filmfestival fan Leeds is dêrmei it grutste Ingelske filmfestival bûten Londen. Der wurde sawol lange as koarte films, sawol ferheljende films as dokumintêres, sawol kommersjele as ûnôfhinklike films en sawol live-actionfilms as tekenfilms fertoand. 

## Seksjes
It Ynternasjonaal Filmfestival fan Leeds omfiemet fiif seksjes:
*de Offisjele Seleksje, dy't fertoanings omfettet fan bekende films dy't mei koarten yn 'e bioskoop komme sille, oanfolle mei nije ûntdekkings fan ynternasjonale ûnôfhinklike filmmakkers.
*Retrospektyf, fergetten juwieltsjes út 'e filmskiednis fannijs foar it fuotljocht brocht.
*Cinema Versa, in presintaasje fan dokumintêres, lowbudgetfilms en eksperimintele films. Underground Voices, in subseksje fan Cinema Versa, biedt in platfoarm foar films oer minskerjochten en oare foarmen fan aktivisme.
*Fanomenon, in seleksje fan nije sjenrefilms, lykas fantasyfilms, science fiction-films en horrorfilms. Hjirta heart û.m. de jierliks weromkearende Nacht fan 'e Deaden, in filmmaraton dy't útslutend bestiet út horrorfilms, benammen oer sombys en fampieren.
*Short Film City, in kompetysje foar koarte films en fideoklips.

## Organisaasje
It Ynternasjonaal Filmfestival fan Leeds ûntfangt finansjele stipe fan 'e gemeente Leeds. It kantoar fan it festival is húsfêste op it stedhûs, dêr't it in romte dielt mei de organisaasje fan it Jeugdfilmfestival fan Leeds (LYFF), foarhinne it Filmfestival foar Bern en Jongerein fan Leeds (LCYPFF). Dat evenemint wurdt elts jier mei Peaske holden.

## Keppelings om utens
*Offisjele webside fan it Ynternasjonaal Filmfestival fan Leeds
Stêderegio Aken

De **Stêderegio Aken** (Dútsk: *Städteregion Aachen*, ek wol stavere as *StädteRegion Aachen*) is in *Kommunalverband besondere Art* (ek wol in *Regiokreis*) yn it westen fan de Dútske dielsteat  Noardryn-Westfalen. De Regio grinzget oan de lânkringen  Heinsberg, Düren, Euskirchen, de Nederlânske provinsje Limburch en de Belgyske provinsje Luik. It besjoer fan de Regio bestiet út de *Städteregionsparlement* (parlemint fan de regio), mei as foarsitter de *Städteregionpräsident* (presidint fan de regio), dy't Tim Grüttemeier (CDU) sûnt 2019 is.

## Skiednis

Mei yngong fan 1 jannewaris 2009 waard de Stêderegio Aken foarme út de eardere lânkring (Kreis) Aken en de kringfrije stêd Aken. De Stêderegio Aken is de earste fan de *Kommunalverband besondere Art* (betsjut letterlik: "bysûndere type gemeente") yn Noardryn-Westfalen. Syn status is gelyk oan dy fan de Regio Hannover yn Nedersaksen. De stêd Aken hat lykwols noch hieltyd de status fan in kringfrije stêd, mar syn foech is justjes lytser as dy fan in gewoane kringfrije stêd.

De eardere Kreis Aken waard yn 1975 foarme by in weryndieling yn Noardyn-Westfalen, troch it gearfoegjen fan de eardere lânkringen Aken (Landkreis Aken) en Monschau mei parten fan de lânkringen Düren, Gulik, Schleiden en Selfkant, wylst in part fan dy lêste lânkring by de kringfrije stêd Aken yndield waard.

De Landkreis Aken waard yn 1816 foarme út de twa Frânske kantons  Burtscheid en Erschweiler, mei Burtscheid as haadplak. Yn 1897 waard Burtscheid by de stêd Aken yndield, mar it sit fan de Landkreis bleau dêre.

## Geografy
De bergen fan de Eifel beslaan it súdlike part fan de Regio, wylst de leechflakte fan de Nederrynske Bocht it noardlike part beslacht.

## Wapen
De kop fan de wapen bestiet út in swarte liuw, dy't it symboal fan it eardere Hartochdom Gulik is, om't de Regio it grutste part fan it gebiet fan dat eardere hartochdom beslacht. Yn it ûnderste part is der in swan op in gewei, dy't it symboal fan Burtscheid is, it eardere haadplak fan de Landkreis Aken.

## Stêden en gemeenten

## Keppeling om utens

* Offisjele webside
Luitzen Gauke Boelens

**Luitzen Gauke Boelens** (Drachten, 9 maaie 1920 – dêre, 4 febrewaris 1990) wie in Nederlânske politikus út namme fan  de PvdA.

Hy waard berne as soan fan Gauke Boelens dy't fan 1935 oant 1941 foar de VDB (dy't letter opgie yn de PvdA) lid wie fan de Deputearre Steaten fan Fryslân. 
Luitzen Boelens moast syn stúdzje oan de Ryksuniversiteit Grins ûnderbrekke yn de Twadde Wrâldoarloch. Dêrnei koe er dêr yn 1946 noch yn de rjochten ôfstudearje. Datselde jier noch gie er oan it wurk as kommys by de provinsjale griffy fan Fryslân dêr't er benammen by it  kabinet fan de kommissaris fan de Keninginne wurke. Yn desimber 1950 waard Boelens, hoewol't er noch mar 30 jier wie, beneamd ta boargemaster fan Baarderadiel. Op dat stuit wied er de jongste boargemaster fan Nederlân. 
Yn july 1963 folgde syn beneaming ta boargemaster fan Weststellingwerf. Yn juny 1982 gie er dêr mei betiid pinsjoen en ferhuze er nei syn berteplak Drachten.
 
Yn it begjin fan de 1990 rekke er yn syn wenplak belutsen by in slim ferkearsûngelok om't er gjin foarrang ferliende. Boelens ferstoar op dat plak yn de âldens fan 69 jier. 

## Sjoch ek
* List fan boargemasters fan Baarderadiel
* List fan boargemasters fan Weststellingwerf
Whiteout

"**Whiteout**", "**White-out**" of "**White Out**" hat yn de Wikipedy ferskate betsjuttings:

## Films
*''Whiteout'' (film út 2000), de ynternasjonale titel fan in Japanske film út 2000
*''Whiteout'' (film út 2009), in Amerikaansk-Frânsk-Kanadeeske film út 2009 op basis fan 'e stripsearje út 1998

## Literatuer
***, in non-fiksjeboek fan Alexander Cockburn en Jeffrey St. Clair út 1998
*''Whiteout'' (roman fan Ken Follett), in roman fan Ken Follett út 2004 
*''Whiteout'' (roman fan James Sallow), in roman fan James Sallow út 2005 (oer superheld Judge Dredd)

## Muzyk
### Bands
*Whiteout (band), in Skotske rockband
*White Out (band), in Amerikaanske eksperimintele rockband
### Albums
*''Whiteout'' (album), in album fan Boss Hog út 2000
*''Whiteout'' (EP), in EP fan Dawn Richard út 2012
### Lieten
*''Whiteout'' (liet fan Killing Joke), in liet fan Killing Joke út 1994
*''Whiteout'' (liet fan Dawn Richard), in liet fan Dawn Richard út 2012
*''White Out'' (liet fan Amy Lee), in liet fan Amy Lee út 2014

## Personaazjes
*Whiteout (G.I. Joe), in personaazje út it G.I. Joe-universum
*Whiteout (Marvel Comics), in supersmjunt út 'e strips fan Marvel Comics

## Sport
*White Out (Penn State), in tradysje yn it ramt fan Amerikaansk fuotbal oan 'e universiteit Penn State (Pennsylvania State University), wêrby't alle supporters fan it universiteitsteam har by wedstriden tsjin 'e Michigan State University en de Ohio State University yn it wyt klaaie
*Winnipeg White Out, in iishockeytradysje fan fans fan 'e Winnipeg Jets

## Oar
*white-out (waar), in sniestoarm dy't sa fûleindich is dat men letterlik gjin hân foar eagen mear sjocht, mar inkeld noch wyt 
*''Whiteout'' (stripsearje), in stripsearje fan Greg Rucka út 1998
*White Out, in smaak fan it Amerikaanske frisdrinken Mountain Dew
*Wite-Out, in merk korreksjefloeistof
Daylight

**daylight*, it Ingelske wurd foar "deiljocht"

## Fideospultsjes
*''Daylight'' (fideospultsje út 2014), in fideospultsje út 2014
*''Daylight'' (fideospultsje út 2008), in fideospultsje út 2008

## Films
*''Daylight'' (film út 1914), in Amerikaanske stomme film út 1914
*''Daylight'' (film út 1996), in Amerikaanske film út 1996
**Daylight*, de ynternasjonale titel fan 'e Nederlânske film *[[Daglicht (film)|Daglicht]]*  út 2013

## Geografy
*Daylight (Indiana), in plak yn 'e Amerikaanske steat Indiana
*Daylight (Tennessee), in plak yn 'e Amerikaanske steat Tennessee

## Muzyk
### Bands
*The Daylights, in Amerikaanske alternative rockband
*Superheaven, in Amerikaanske alternative rockband dy't foarhinne Daylight hiet

### Albums
*''Daylight'' (album fan Pigpen), in album fan Pigpen út 1997
*''Daylight'' (EP), in EP fan Aesop Rock út 2002
*''Daylight'' (album fan Duncan Sheik), in album fan Duncan Sheik út 2002
*''Daylight'' (album fan Paramlee), in album fan Paramlee út 2002
*''Daylight'' (album fan Jimmy Ibbotson), in album fan Jimmy Ibbotson út 2005
*''Daylight'' (album fan Needtobreathe), in album fan Needtobreathe út 2006

### Lieten
*''Daylight'' (liet fan Bobby Womack), in liet fan Bobby Womack út 1976
*''Daylight'' (liet fan Asia), in liet fan Asia út 1983
*''Daylight'' (liet fan Jimmy Barnes), in liet fan Jimmy Barnes út 1985
*''Daylight'' (liet fan de JudyBats), in liet fan 'e JudyBats út 1991
*''Daylight'' (liet fan Failure), in liet fan Failure út 1996
*''Daylight'' (liet fan Delerium), in liet fan Delerium út 2000
*''Daylight'' (liet fan Coldplay), in liet fan Coldplay út 2002
*''Daylight'' (liet fan Matt & Kim), in liet fan Matt & Kim út 2009
*''Daylight'' (liet fan Maroon 5), in liet fan Maroon 5út 2012
*''Daylight'' (liet fan Oh Land), in liet fan Oh Land út 2014
*''Daylight'' (liet fan Disciples), in liet fan Joji út 2016
*''Daylight'' (liet fan Yelawolf), in liet fan Yelawolf út 2017
*''Daylight'' (liet fan Blue October), in liet fan Blue October út 2018
*''Daylight'' (liet fan Taylor Swift), in liet fan Taylor Swift út 2019
*''Daylight'' (liet fan Joji), in liet fan Joji út 2020
**[[I Seek/Daylight]]*, in liet fan Arashi út 2016

## Oar
*''Daylight'' (tydskrift), in Amerikaansk tydskrift oer dokumintêre fotografy
*Daylight Records, in Amerikaanske platemaatskippij
Red Sonja

"**Red Sonja**", "**Red Sonya**" of "**Reade Sonja**" hat yn de Wikipedy ferskate betsjuttings:

*Red Sonya of Rogatino of Reade Sonja fan Rogatino, in personaazje út it koarte ferhaal *The Shadow of the Vulture* fan Robert E. Howard út 1934
*Red Sonja (stripfiguer) of Reade Sonja, in personaazje út 'e stripboeken fan Marvel Comics dat yn 1973 yntrodusearre waard op basis fan Reade Sonja fan Rogatino; hja is it prototype fan 'e tsjeppe swurdfjochtster yn maaljenbikiny
*''Red Sonja'' (film), in Amerikaanske film út 1985 oer it personaazje fan Robert E. Howard, mar pleatst tsjin in folslein oare eftergrûn as yn *The Shadow of the Vulture*; de titelrol waard fertolke troch Brigitte Nielsen 
**[[Red Sonja: Queen of Plagues]]*, in Amerikaanske animaasjefilm út 2016
**[[Red Sonja: Unconquered]]*, in module fan it rollespul *Dungeons & Dragons*
*Ursula Kuczynski (1907-2000), in Dútske kommunistyske spionne mei de koadenamme "Sonja"
Ynternasjonaal Fantasyfilmfestival fan Kataloanje

It **Ynternasjonaal Fantasyfilmfestival fan Kataloanje** (Spaansk: *Festival Internacional de Cine Fantástico de Cataluña*; Katalaansk: *Festival Internacional de Cinema Fantàstic de Catalunya*), ôfkoarte ta **FICFC**, is in filmfestival dat elts jier oan it begjin fan 'e moanne oktober organisearre wurdt yn 'e Spaanske stêd Sitges, yn 'e autonome mienskip Kataloanje. It festival wurdt dêrom ek wol it **Filmfestival fan Sitges** of it **Ynternasjonaal Filmfestival fan Sitges** neamd. It evenemint bestiet sûnt 1967 en jout, sa't de namme al oantsjut, benammen (mar net útslutend) omtinken oan fantasyfilms.
__TOC__
## Beskriuwing
It Ynternasjonaal Fantasyfilmfestival fan Kataloanje waard yn 1967 oprjochte, en de earste edysje waard it jiers dêrop holden, yn 1968. De lokaasje fan it evenemint is it baaiplak Sitges, dat 34&nbsp;km besuden Barcelona oan 'e kust fan 'e Middellânske See leit, en dat fan Barcelona út maklik berikber is mei it spoar. De wichtichste lokaasje fan it festival it Auditori ("Auditoarium") yn it Hotel Melià Sitges, in filmseal dy't in publyk fan 1.384 persoanen hâlde kin. It Ynternasjonaal Fantasyfilmfestival fan Kataloanje makket dêrnjonken gebrûk fan noch acht oare filmsealen, ferspraat oer Sitges.

## Prizen
De Gorilla's binne de offisjele prizen fan it Ynternasjonaal Fantasyfilmfestival fan Kataloanje. Op it festival wurde de folgjende prizen útrikt:
*Gorilla foar Bêste Lange Film
*Gorilla foar Bêste Koarte Film
*Gorilla foar Bêste Regisseur
*Gorilla foar Bêste Akteur
*Gorilla foar Bêste Aktrise
*Gorilla foar Bêste Senario
*Gorilla foar Bêste Special Effects
*Gorilla foar Bêste Kamerarezjy
*Gorilla foar Bêste Orizjinele Filmmuzyk
*Spesjale Sjuerypriis
*Grutte Publykspriis foar Bêste Lange Film
*José Luis Guarner Kritykpriis
**Citizen Kane* Award foar Bêste Debútfilm (foar in nije regisseur)
*Noves Visions Award ("Nije Fisy Priis", foar fernijing en ynnovaasje)
*Carnet Jove Sjuerypriis (ferjûn troch in jeugdsjuery)
*Grutte Earepriis (oeuvrepriis)
*Anima't Priis foar Bêste Lange Animaasjefilm
*Anima't Priis foar Bêste Koarte Animaasjefilm
*Màquina del Temps Priis ("Tiidmasinepriis", oeuvrepiis foar lju út 'e fantasyfilmyndustry)
*Midnight X-treme Award (foar de bêste film út 'e spesjale fertoanings)

## Keppelings om utens
*Offisjele webside fan it Ynternasjonaal Fantasyfilmfestival fan Kataloanje
Back to the Future

## Fideospultsjes
*''Back to the Future'' (fideospultsje út 1985), in fideospultsje út 1985
*''Back to the Future'' (fideospultsje út 1989), in fideospultsje út 1989
**[[Back to the Future: The Game]]*, in fideospultsje út 2010

## Films
*''Back to the Future'' (franchise), in Amerikaanske mediafranchise op basis fan 'e film út 1985
**''Back to the Future'' (film), in Amerikaanske film út 1985
***[[Back to the Future Part II]]*, in Amerikaanske film út 1989
***[[Back to the Future Part III]]*, in Amerikaanske film út 1990

## Muzyk
### Albums
*''Back to the Future'' (soundtrack), it soundtrackalbum fan 'e film út 1985
*''Back to the Future Part II'' (soundtrack), it soundtrackalbum fan 'e film út 1989
*''Back to the Future Part III'' (soundtrack), it soundtrackalbum fan 'e film út 1990
**[[Back to the Future Now: Live at Arizona Charlie's]]*, in album fan Asleep at the Wheel út 1997
*''Back to the Future'' (album fan Willie Rosario), in album fan Willie Rosario út 1999
*''Back to the Future Trilogy'' (soundtrack), it soundtrackalbum fan 'e filmtrilogy mei deselde namme út 1999
*''Back to the Future'' (album fan Anthony Coleman), in album fan Anthony Coleman út 2005
**[[Back to the Future: The Very Best of Jodeci]]*, in album fan Jodeci út 2005
*''Back to the Future'' (album fan Andrea Centazzo), in album fan Andrea Centazzo út 2006
*''Back to the Future'' (album fan Phoenix & Mony Bordeianu), in album fan Phoenix & Mony Bordeianu út 2008
*''Back to the Future'' (album fan Big Daddy Kane), in album fan Big Daddy Kane út 2013

### Lieten
*''Back to the Future'' (liet fan Diana Ross), in liet fan Diana Ross út 1993
*''Back to the Future'' (liet fan Dru Hill), in liet fan Dru Hill út 2010

## Tillefyzje
*''Back to the Future'' (tillefyzjesearje), in Frânsk-Amerikaanske tillefyzjesearje út 1991

## Toaniel
*''Back to the Future'' (musical), in musical út 2020
Nico Rosberg

**Nico Erik Rosberg** (Wiesbaden, 27 juny 1985) is een Dútsk-Finsk earder Formule 1-wrâldkampioen. Nico is de soan fan earder Formule 1 wrâldkampioen Keke Rosberg. Rosberg had de Dútske nasjonaliteit fan syn mem, hy sprekt de memmetaal fan syn heit mar beheind.

### Oersjoch Formule 1-karriêre

### Oerwinningen yn de Formule 1
Keke Rosberg

**Keijo Erik ”Keke” Rosberg** (Solna, 6 desimber 1948) is in earder Finsk Formule 1 koereur, dy't berne is yn Sweden. Hy waard wrâldkampioen Formule 1 yn 1982. Keke is de heit fan earder Formule 1 wrâldkampioen Nico Rosberg,
Jochen Rindt

**Karl-Jochen Rindt** (Mainz, 18 april 1942 - Monza, 5 septimber 1970) wie earder Formule 1 koereur. Hy waard 25 oktober 1970 postúm wrâldkampioen Formule 1, goed twa moanne nei't er ferûngelokke wie tidens de training foar de Grutte Priis fan Itaalje. Rindt riid op in Eastenryske lisensje ûndanks dat er de Dútske nasjonaliteit hie.

## Jeugd
Rindt waard berne yn it Dútske Mainz, mar groeide op yn Graz, Eastenryk by syn pake en beppe, trochdat syn âlden omkaam wiene by in bombardemint tidens de Twadde Wrâldkriich. hoewol syn pake keas foar it behâld fan it Dútske boargerskip fan Rindt, ried hy syn heule karriêre ûnder in Eastenrykske racelisinsje. Op 16 jierrige leeftiid keapet er in brommer en begjint mei syn freonen te brommer racen. Neit er klear wie mei skoalle begûn Rindt yn 1961 mei de autosport.

## Jonge jieren
Syn karriêre begûn yn 1961 op 't sirkwy fan Innsbruck-Kranebitten mei in privee Simca. Dêr ried er ek in minder kompetitive Formule Junior Cooper fan it Ecurie Vienne -team, Yn 1963 berikte hy it 19e plak. Nei 1964 makke Rindt de oerstap nei de Formule 1.

## Formule 1
### 1964
Yn 1964 tekenet Rindt foar it team fan Rob Walker Racing Hy makket syn Formule 1 debút tidens de Grutte Priis fan Eastenryk. Hy hellet de finish net trochdat de stjoerkolom fan syn auto stikken giet. It bliuwt yn 1964 by ien Formule 1 wedstriid foar Rindt.

### 1965–1967
Yn 1965 makket Rindt de oerstap nei Cooper Mar it seizoen ferint net al te bêst syn beste prestaasje is in fjirde plak by de Grutte Priis fan Dútslân Rindt beslút is seizoen op in trjetjinde plak yn it einklassemint mei fjouwer punten.

Yn 1966 behellet Rindt syn earste poadiumplak yn Belgje. Letter dat seizoen behellet er nog twa kear it poadium. Rindt wurdt yn 1966 tredde yn it einklassemint mei 22 punten.

1967 is in min jier is protte problemen mei de auto fan de alve wedstriden behellet Rindt mar twa kear de finish. Hy wurdt dan ek trettjinde yn it einklassemint mei seis punten.

### 1968
Yn 1968 rydt Rindt foar Brabham mar dat wurdt gjin goed houlik. Ek hjir hellet er mar twa kear de finish, mar wol twa kear it poadium mei in tredde plak. Dat hy wurdt yn it einklassemint tolfde mei acht punten.

### 1969-1970
Nei it dramatyske seisoen by Brabham makket Rindt yn 1969 de oerstap nei Lotus. Hy behellet fjouwer kear de finish wêrfan twa kear in poadiumplak en wint de Grutte Priis fan de Feriene Steaten Rindt wurdt mei 22 punten fjirde yn it einklassemint.

1970 start nog mei in tretjinde plak yn Súd-Afrika, en in útfalbeurt yn Spanje, Mar fanôf de tredde wedstriid dy fan Monako wint Rindt praktysk alle wedstriden. Mar dan giet it yn Monza ferkeard. Rindt ferûngelokket tidens de training. Mar had saffolle punten behelle dat er op 25 oktober Postúm útroppen wurdt ta wrâldkampioen Formule 1.

De fleugels fan de Lotus siten lager as earder en dêr wiene de fangrails op it sirkwy fan Monza net op berekkene. Rindt riid foar de lêste bocht fan 'e baan, en syn auto bedarre der troch foar in grút part ûnder de fangrails. Rindt ferstoar ûnderweis nei it sikehûs.
Autodromo Nazionale di Monza

**Autodromo Nazionale di Monza** is in sirkwy foar foaral autosport dat yn de buert fan Monza leit. Fanôf 1950 is it sirkwy geregeldwei de lokaasje fan de Grutte Priis Formule 1 fan Itaalje.
Mika Häkkinen

**Mika Pauli Häkkinen** (Vantaa, 28 septimber 1968) is earder Finske Formule 1-koereur. Hy waard twa kear winner fan it Formule 1-wrâldkampioenskip.

### Oerwinningen yn de Formule 1

## Keppeling om utens
*
Jacques Villeneuve (1971)

**Jacques Joseph Charles Villeneuve** (Saint-Jean-sur-Richelieu (Kebek, Kanada), 9 april 1971) is in Kanadeesk autokoereur, dy't yn 1997 wrâldkampioen Formule 1 waardd. Jacques is de soan fan Gilles Villeneuve en de omkesizzer fan Jacques Villeneuve Sr.. Villeneuve groeide op yn Monako.

### Oersjoch Formule 1-karriêre

### Oerwinningen yn de Formule 1

## Keppeling om utens
*
Hockenheimring

De **Hockenheimring** is in sirkwy foar foaral autosport, dat yn de Dútske dielsteat Baden-Wuertemberch leit, besúden de stêd Mannheim. Fan 1970 oant en mei 2019 wie it sirky regelmjittich de lokaasje fan de Grutte Priis Formule 1 fan Dútslân en fan de Grutte Priis Formule 1 fan Jeropa.
Sebastian Vettel

**Sebastian Vettel** (Heppenheim, 3 july 1987) is in Dútsk autokoereur. Yn syn karriêre waard er fjouwer kear wrâldkampioen Formule 1. Dy titels behelle er allegear mei Red Bull. Yn 2015 makke Vettel de oerstap nei Ferrari. Yn 2020 waard bekend dat er foar 2021 in kontrakt tekene hat by Aston Martin. Ein july 2022 kundige Vettel oan dat er nei 2022 ophâlde sil mei racen yn Formule 1, om 't er mear tiid trochbringe wol mei syn famylje en oan syn oare ynteresse bûten de autosport.

### Oersjoch Formule 1-karriêre

### Oerwinningen yn de Formule 1

## Keppeling om utens
*
Jenson Button

**Jenson Alexander Lyons Button** OBE, (Frome, 19 jannewaris 1980) is in earder Ingelsk Formule 1-koereur en de wrâldkampioen fan 2009. Jenson is de soan fan earder rallycross-koereur John Button.

### Oersjoch Formule 1-karriêre
#### Formule 1-resultaten

### Oerwinningen yn de Formule 1
Jody Scheckter

**Jody David Scheckter** (East-Londen (*Oos-Londen*), 29 jannewaris 1950) is in earder Súd-Afrikaanske autokoereur. Hy berikte it hichtepunt fan syn kariêre yn 1979, doe't hy Formule 1 wrâldkampioen waard.
Damon Hill

**Damon Graham Devereux Hill** (Londen, 17 septimber 1960) is in earder Britsk autokoereur. Hy is de soan fan twafâldich Formule 1-wrâldkampioen Graham Hill. Damon Hill waard sels wrâldkampioen Formule 1 yn 1996.
Graham Hill

**Norman Graham Hill** (Londen, 15 febrewaris 1929 - Arkley, 29 novimber 1975) wie in Britsk autokoereur, foaral bekend troch syn aktiviteiten yn de Formule 1, wêr't hy twa kear wrâldkampioen fan waard en fiif kear de Grutte Priis fan Monako wûn, wat him de bynamme 'Mister Monako' oplevere. Graham Hill is de heit fan Formule-1 wrâldkampioen Damon Hill. Graham Hill kaam yn 1975 om by in fleantúch ûngemak.
Denis Hulme

**Denis Clive 'Denny' Hulme** (Nelson , 18 juny 1936 – Bathurst, Austraalje, 4 oktober 1992) wie in Formule 1-koereur út Nij-Seelân. Hy waard yn 1967 wrâldkampioen.
Hulme ferstoar yn 1992 by in sportweinwedstriid oan in hertynfarkt yn het Australyske Bathurst. Hy koe de auto noch nei de kânt sette, mar ferstoar op datselde plak.
Emerson Fittipaldi

**Emerson "Emmo" Fittipaldi** (São Paulo, 12 desimber 1946) is in earder Brazyljaansk autokoereur. Hy waard twa kear wrâldkampioen yn de Formule 1 (1972) en (1974)  en ien kear IndyCar-kampioen.
Emerson Fittipaldi is de pake fan de autokoereurs Enzo Fittipaldi en Pietro Fittipaldi
Alberto Ascari

**Alberto Ascari** (Milaan, 13 july 1918 - Monza, 26 maaie 1955) wie ien fan de earste foaroansteande Formule 1-koereurs en in suksesfol Ferrari-koereur. Hy waard wrâldkampioen yn 1952 en 1953.
Op 26 maaie 1955, ferstoar hy by it testen fan in Ferrari op it Sirkwy fan Monza ta gefolch fan in ûngelok. De bocht dêr't it barde, hat syn namme krigen: *Variante Ascari*.
John Surtees

**John Surtees** MBE (Tatsfield, 11 febrewaris 1934 – Londen, 10 maart 2017) wie in Britsk motor- en autokoereur dy't der as iennichste ea yn slagge om sawol op de motor as yn in Formule 1-auto wrâldkampioen te wurden.

## Karriêre
Doe't er fyftjin wie die Surtees al mei oan in sydspanrace wêrby't syn heit, in motorhanneler út Londen, de motor bestjoerde. Se wûnen de race, mar waarden diskwalifisearre, omdat bliken die dat er te jong wie.

Fan 1952 oant 1960 ried er yn 49 Grands Prix foar motoaren fan 350 en 500 cc; hy wûn 38 kear, ynklusyf seis kear yn de TT Assen, en waard sân kear kampioen. Yn de 113 Formule 1 - Grands Prix dêr't er yn de jierren 1960 oant en mei 1972 oan meidie, slagge it him om 24 kear op it poadium te kommen, dêrfan seis kear as oerwinner. Yn 1964 waard er wrâldkampioen yn de Ferrari 158 mei in 1500cc-motor.

Ek yn 2006 wie er noch aktyf yn de racewrâld troch syn belutsenens by it Britske A 1 Grand Prix-team.

Fan 1970 oant 1978 hie Surtees in eigen Formule 1 - team, *Surtees*, wêrmei 't yn totaal 118 kear oan in Grand Prix meidien waard. Mike Hailwood en Carlos Pace hellen doe elk ien kear it earepoadium.

Hy wie de heit fan autokoereur Henry Surtees. Dy ferûngelokke op 19 july 2009 op it sirkwy fan Brands Hatch (Grut-Brittannië). 

John Surtees ferstoar yn 2017 yn de âldens fan 83 jier yn in sikehûs yn Londen.

## Wrâldkampioen
* Formule 1 - (1964)
* Motor 350cc - (1958, 1959, 1960)
* Motor 500cc - (1956, 1958, 1959, 1960)
Nigel Mansell

**Nigel Ernest James Mansell** (Upton-upon-Severn, 8 augustus 1953) is in earder Britsk autokoereur. Hy hat ûnder oare fan 1980 oant en mei 1995 yn de Formule 1 riden, en waard yn 1992 wrâldkampioen. Hy waard yn 1993 kampioen yn de PPG Indy Car World Series en wie dêrmei op dat momint tegelikertiid kampioen yn de formule 1 en  de Indy car series.
Giuseppe Farina

Dr. **Emilio Giuseppe "Nino" Farina** (Turyn, 30 oktober 1906 - Aiguebelle, 30 juny 1966) wie in Italjaansk autokoereur. Hy wie yn 1950 de earste wrâldkampioen yn de Formule 1.

Giuseppe Farina kaam om it libben yn 1966 ûnderweis nei de Grutte Priis fan Frankryk dêr't er as taskôger oanwêzich sillen hie.
Alan Jones

**Alan Jones** (Melbourne, 2 novimber 1946) is in earder Australysk autokoereur, dy't útkaam yn de Formule 1. Yn dy klasse waard er yn 1980 wrâldkampioen. Jones wûn tolve offisjele Grutte Prizen yn syn karriêre. Hjoed-de-dei is Alan Jones foaral aktyf as autosportkommentator by de Australyske telefyzje, en wie er in skoftke oan it wurk as teambaas foar it Australyske A1GP-team.
Sint-Maternustsjerke (Ürzig)

De **Sint-Maternustsjerke** (Dútsk: *Pfarrkirche St. Maternus*) is in katolike parochytsjerke yn Ürzig, in plak oan 'e Mûzel yn de Dútske lânking Bernkastel-Wittlich (Rynlân-Palts). De tsjerke waard yn 1866-1867 boud en is in beskerme monumint. 

## Skiedis

Bekend is dat yn 'e 13e iuw Ürzig in kapel hie. Yn 1475 waard yn in fisitaasjeberjocht oer in tsjerke skreaun, werfan it skip fanwegen brekfalligens nei 1712 fernijd waard. By de nijbou tusken 1866-1867 fan 'e oan 'e hillige Maternus wijde tsjerke bleau de midsiuwske toer bewarre. Maternus wie biskop fan Keulen, Tongeren en Trier en dêrom wurdt de hillige fakentiden mei trije tsjerken útbylde.

Oant let yn 'e 20e iuw hie Ürzig njonken in eigen preester noch in iermislêzer, dy't wenne yn it oan 'e tsjerke boud hûs foar iermislêzers, dat hjoed-de-dei troch de parochy brûkt wurdt. Ürzich wie in selsstannige parochy, mar falt hjoed-de-dei ûnder de parochymienskip ​Bernkastel-Kues.

## Beskriuwing
De goatyske toer datearret nei alle gedachten út de 15e iuw. Yn 'e toer hingje trije brûnzen klokken út 1452, 1467 en 1494. Om't de tsjerke op in helling boud waard stiet de basis fan 'e toer ûnder it nivo fan 'e strjitte. Oan 'e noardlike en súdlike kant fan 'e toer binne lytske neogoatyske portalen tafoege.  

De earste stien fan 'e tsjerke waard yn 1866 lein. Oan 'e alterkant is oan 'e bûtenkant dy stien te sjen. Doopfont, bychtstuollen en it hek fan de sakristy binne fan 'e barokke foargonger oernommen. Oan it eastlik portaal is in krusigingsgroep út it jier 1618 te sjen.

## Oargel

It oargel waard troch Heinrich Voltmann yn 1867 yn 'e nije tsjerke boud en yn 2013 restaurearre. It hat 21 registers op twa manualen en pedaal.

## Keppeling om utens
* Disposysje en ynformaasje oargel op de side fan Orgelbau Fasen
Ürzig

**Ürzig** is in plak yn 'e Dútske dielsteat Rynlân-Palts yn 'e lânkring Bernkastel-Wittlich.

Ürzig is in *[[Ortsgemeinde]]* en makket diel út fan de Verbandsgemeinde Bernkastel-Kues.

Tusken Ürzig en Zeltingen-Rachtig leit de 158 meter hege Hochmoselbrücke.

## It besjen wurdich

De histoaryske kearn fan Ürzig bestiet út lytse steegjes en hoekjes mei fakwurkhûzen út de 16e en de 17e iuw. De Maternustsjerke en de fakwurkhûzen oan it riedshûsplein is beskerme doarpsgesicht. 

Oarspronklik stiene der trije kastielen op it doarpsgebiet, werfan't ien noch as ruïne oer is. Oan 'e resten fan in wachttoer noardeastlik fan it doarp is in sinneklok oanbrocht. Fierder is it barokke *Himmeroder Hof*, oarspronklik in úthôf fan it kleaster Himmerod, it besjen wurdich. 

Yn juny 2005 waard in krûdentún oanlein (*Ürziger Gewürzgarten*), dêr't sa 10.000 planten besteande út mear as 160 soarten waakse. 

## Berne
* Edmund Conen (1914-1990), fuotballer en trainer
Mario Andretti

**Mario Gabriele Andretti** (Montona, 28 febrewaris 1940) is in earder Amerikaanske autokoereur. Hy waard yn 1978 wrâldkampioen Formule 1 yn in Lotus. Mario Andretti en syn twillingbroer Aldo waarden berne yn in Italjaanske húshâlding yn Montona, doe Italjaansk gebied, mar nei de Twadde Wrâldkriich waard it as Motovun by Joegoslaavje yndield nei oanlieding fan de Ferdrach fan Parys. De húshâlding gie fuort út Montona en kaam yn de Feriene Steaten te wenjen.
James Hunt (koereur)

**James Simon Wallis Hunt** (Londen, 29 augustus 1947 – Londen, 5 juny 1993) wie in Britsk Formule 1 koereur. Foar 1976 tekene Hunt by it team fan McLaren en wûn er it wrâldkampioenskip. Hunt ferstoar op 45-jarige leeftiid ûnferwachts oan in hartynfarkt.
Hochmoselbrücke

De **Hochmoselbrücke** (Frysk: Oppermûzelbrêge) is in 1,700 meter lange brêge oer de Mûzel súdlik fan Ürzig en noardlik fan Zeltingen-Rachtig yn de Dútske dielsteat Rynlân-Palts.

De brêge waard op 21 novimber 2019 foar it ferkear iepene en foarmet in ûnderdiel fan it nije trajekt "Hochmoselübergang". De Hochmoselübergang is in ûnderdiel fan de Bundesstraße 50 tusken it krúspunt Wittlich en Longkamp en likernôch 25 kilometer lang. 

De brêge is maksimaal 158 meter heech en wurdt troch 10 betonnen pylders droegen. De kosten foar de bou bedroegen om de 175 miljoen euro. It hiele projekt Hochmoselübergang koste 480 miljoen euro.

De bou fan de brêge waard útfierd troch in konsortium fan bedriuwen: Eiffel Deutschland Stahltechnologie en Porr Technobau und Umwelt GmbH.
Phil Hill

**Philip Toll 'Phil' Hill Jr**. (Miami, 20 april 1927 - Santa Monica (Kalifornje), 28 augustus 2008) wie in Amerikaansk autokoereur. Hill hat ek trije kear de 24 oeren fan Le Mans wûn dat wie yn 1958, 1961 en 1962.
Mike Hawthorn

**John Michael 'Mike' Hawthorn** (Mexborough, 10 april 1929 - by Guildford, 22 jannewaris 1959) wie in Britsk autokoereur. Hy waard yn 1958 wrâldkampioen yn de Formule 1. Hawthorn ferstoar yn 1959 ta gefolch fan in autoûngelok op de iepenbiere dyk. Mike Hawthorn waard mar 29 jier âld.
Sjitsport op de Paralympyske Simmerspullen 2020

De sjitsport op de **[[Paralympyske Simmerspullen 2020|XVI Paralympyske Simmerspullen]]** yn Tokio, Japan, hie plak yn de Asaka Shooting Range fan 30 augustus oant 5 septimber 2021. 

## Manlju

## Froulju

## Mingd

## Medaljespegel
De top-10 fan lannen dy't by it skermjen medaljes wûn ha tidens de Paralympyske Simmerspullen fan 2012.

## Sjoch ek
*Sjitsport op de Olympyske Simmerspullen 2020
Formule 1 yn 2020

It Formule 1-seizoen 2020 wie it 71e Formule 1-seizoen. De "Formule 1", offisjieel het "FIA Formula One World Championship", is de heechste klasse yn de autosport, sa is bepaald troch de Fédération Internationale de l'Automobile (FIA).

Lewis Hamilton wie by de start fan it seizoen de ferdigenjend wrâldkampioen by de koereurs, syn team Mercedes is de regearjend wrâldkampioen by de konstrukteurs.

Nei de trjetjinde Grutte Priis fan it seizoen, de Grutte Priis Formule 1 fan Emylje-Romanje, hie it Mercedesteam genôch punten foar de sânde oerwinning op rige yn it konstrukteurskampioenskip.
Nei de fjirtjinde Grutte Priis fan it seizoen (Turkije) waard Lewis Hamilton foar de sânde kear wrâldkampioen. 

## Kalinder
Op 2 juny 2020 waard in oanpaste kalinder presintearre dy't oant 25 augustus 2020 oanfolle waard mei ekstra wedstriden. Dat wie  om't de kalinder sa as earst it doel wie net trochgean koe fanwegen de koroanapandemy. It hiele seizoen waard ôfwurke binnen de grinzen fan Jeropa.

### Skraste Grutte Prizen
Fanwegen de koroanapandemy waarden de ûndersteande Grutte Prizen skrast

## Utslaggen

## Klasseminten
### Klassemint by de koereurs

De top 10 klassearre auto's, krije punten, en 1 punt foar de koereur dy't it rapste rûntsje riden hat yn de wedstriid (mits finisht yn de top 10).

**Opmerkingen**:

† — Koereur hat de finish net helle yn de GP, maar hat wol 90% fan de race-ôfstân ôflein, wêrtroch hy as klasearre noteard stiet.

### Klassemint by de konstrukteurs

**Opmerkingen**:

† — Koereur hat de finish net helle yn de GP, maar hat wol 90% fan de race-ôfstân ôflein, wêrtroch hy as klasearre noteard stiet. 
* — Nr. is it autonûmmer fan de koereur.
Mûzel (Ryn)

De **Mûzel** (Dútsk *Mosel*, Frânsk *Moselle*, Lúksemboarchsk *Muzel*; út it Latyn *Mosella*, "'Lytse Maas") is in rivier, wêrfan't de boarne yn de gemeente Bussang yn de Fogezen yn Frankryk leit. Fanút it berchmassyf streamt de 544 kilometer lange rivier troch it noardeasten fan Frankryk troch de stêd Metz. Dêrnei foarmet de rivier de grins tusken Lúkssemboarch en Dútslân om troch Trier letter yn Koblenz by de Deutsche Eck yn de Ryn út te mûnen. It streamgebiet fan de Mûzel is 28.100 km² en de trochsnit wetterstream 323 m³/s. 

Fan Thionville oant Koblenz is de Mûzel befarber. Binnenskippen fan 1.500 ton kinne oant Metz ta farre.  

De mûzel skiedt yn Dútslân de Eifel (lofts fan de Mûzel) fan de Hunsrück (rjochts fan de Mûzel). De rivier streamt troch it âldste wynbougebiet fan Dútslân en foarmet mei it lânskip en de plakjes oan de rivier toeristysk in wichtige boarne fan ynkommen fan de krite.

## Plakken oan de Mûzel (seleksje)
* Frankryk : Épinal, Toul, Pont-à-Mousson, Metz, Thionville
* Lúksemboarch : Schengen , Remich, Grevenmacher, Wasserbillig
* Dútslân : Konz, Trier, Schweich, Bernkastel-Kues, Traben-Trarbach, Zell, Cochem, Koblenz

## Ofbylden

Source Moselle Bussang 04 20070708 FRA Vosges Misson Didier.JPG|*Boarne fan de Mûzel (F)*
Epinal Centre 2007 002.jpg|*De Mûzel yn Épinal (F)*
Luxembourg Schengen from Markusberg a.jpg|*Mûzel by Schengen (L)*
Bremm Übersicht 22.jpg|*Mûzel by Bremm (D)*
Blick auf die Reichsburg und die Mosel, Cochem 2H1A4499WI.jpg|*Mûzel by Cochem (D)*
Deutsches Eck.jpg|*Mûning fan de Mûzel yn de Ryn (D)*
Zeltingen-Rachtig

**Zeltingen-Rachtig** is in plak yn 'e Dútske dielsteat Rynlân-Palts. It plak falt ûnder de lânkring Bernkastel-Wittlich. De gemeente bestiet út de twa *[[Ortsteil]]e* Zeltingen en Rachtig, dy't alletwa oan 'e rjochter kant fan 'e Mûzel lizze. Zeltingen-Rachtig hat likernôch 2.250 ynwenners.

Zeltingen-Rachtig makket diel út fan 'e ferbânsgemeente Bernkastel-Kues.

Tusken Zeltingen-Rachtig en Ürzig leit de yn 2019 iepene 158 meter hege Hochmoselbrücke.
Schoonoord (Alverna)

De **Schoonoord** is in rûne, stienen bultmûne yn Alverna yn 'e provinsje Gelderlân. De mûne waard yn 1887 boud en hat in flecht fan 24,40 meter. 

## Beskriuwing
De mûne stiet op it plak fan in standermûne, dy't troch brân ferneatige waard en is oarspronklik út Zieuwent ôfkomstich. Ek de hjoeddeiske bultmûne waard twaris troch brân skansearre, nammentlik yn 1890 en 1941. 

Yn 'e Twadde Wrâldkriich waard de mûne brûkt om boadskippen oan it ferset troch te jaan. 

Restauraasjes fûnen plak yn 1965 en 1987. Alhoewol't de mûne net mear wurke, bleau de mûne draaifeardich. 

Yn 2003 ûnstie der brân yn in oanbuorjend autobedriuw. De skea dy't doe oan 'e mûne ûntstie waard yn 2005-2006 wer yn oarder makke. Sûnt dy tiid draait de mûne ek út en troch. It binnenwurk út 1887 is noch oanwêzich en it is noch jimmeroan mooglik om mei de mûne te meallen.

## Keppeling om utens
* Molendatabase (mei oersjoch technyske ynformaasje oer de mûne)
* Allemolens.nl (ôfbylden)
* Fer. De Hollânske Mûne
Alverna

**Alverna** is in doarp yn 'e Gelderske gemeente Wijchen tusken Grave en Nijmegen. It doarp is ferneamd nei La Verna, de berch yn Toskane dêr't Sint-Fransiskus op 17 septimber 1224 de stigmata krige.

## Skiednis

Alverna ûntstie mei de bou fan in grut Fransiskaansk kleaster tusken 1886 en 1889 oan 'e provinsjale wei tusken Nijmegen en Grave. Om it kleaster hinne ûnstie stadichoan in buorskip mei in eigen parochy, fuotbalklub en ôffurdiging yn 'e gemeenteried fan Wijchen. 

Yn 1962 hie it doarp likernôch trijtûzen ynwenners. It neogoatyske kleaster waard yn 1980 sletten en de lêste 30 Fransiskanen ferhûzen nei de nijbou fan it oan 'e Leemweg boude âldereinshûs La Verna, dat op 17 oktober fan dat jier iepene wie. Dêrnei waard it kleaster mei de monumintale tsjerke ôfbrutsen; fan 'e tsjerke bleau foar it doarp allinne de krusingstoer bewarre.

De mûne Schoonoord fan it doarp datearret fan 1887. De namme fan 'e mûne hat nei alle gedachten te meitsjen mei it katolike karakter fan it doarp. Nei in brân yn in oanbuorjend autobedriuw waard de mûne restaurearre en krige de mûne it wjuksysteem fan Van Bussel werom. Skean foar de mûne oer stiet in ienfâldich monumint dat de wettersneed fan 1926 betinkt, doe't de Maas oerstreamde en oant it súdlike diel fan it doarpssintrum kaam.    

It doarp hat troch it ferbreedzjen fan 'e rykswei ta in fjouwerbaanske autowei en it ferlies fan 'e monumintale kleastertsjerke en oare gebouwen in soad fan it oarspronklike karakter ferlern.
Red Bull Ring

De **Red Bull Ring** is in Eastenryksk sirkwy foar sawol autosport as motorsport yn Spielberg, Stiermarken.

It sirkwy waard yn 1969 boud en krige as namme de *Österreichring*. Fanôf 1970 oant en mei 1987 waard de Grutte Priis fan Eastenryk hjir hâlden. Yn 1995, waard it sirkwy ferboud en ynkoarte en krige de nij namme: *A1 Ring*. En fan 1997 oant 2003 waarden der wer Formule 1 wedstriden hâlden op it sirkwy. Mar nei 2003 waard it sirkwy sletten en foar in diel sloopt. Dietrich Mateschitz, ien fan de eigners fan Red Bull, kocht it sirkwy op en yn 2011 waard it dochs wer iepene en krige it syn hjoeddeiske namme Red Bull Ring.
Abdij Sint-Hildegard

De **Abdij Sint-Hildegard** is in benediktynsk kleaster yn it bisdom Limburg yn Eibingen by Rüdesheim. Sûnt 2002 is de abdij ûnderdiel fan it UNESCO-wrâlderfgoed "Oberes Mittelrheintal".

## Skiednis
It âlde kleaster yn Eibingen, stifte yn 1165, waard yn 1803 yn it ramt fan de sekularisaasje sletten. Neffens de *Reichsdeputationshauptschluss* foel it kleaster mei syn besit yn hannen fan de prins fan Nassau. Yn 1831 kaam de tsjerke en it kleaster yn hannen fan de parochy fan Eibingen, sadat de reliken fan Hildegard fan Bingen oant op de dei fan hjoed yn de parochytsjerke fan Eibingen bewarre wurde en net yn de oan har wijde abdij.

De op 17 septimber 1904 troch 12 benediktynske nonnen fan de Praachske abdij Sint-Gabriel stifte abdij kin beskôge wurde as de opfolger fan de troch de hillige Sint-Hildegard stifte kleasters op de Rupertberg en Eibingen. It noardlik fan Eibingen stifte kleaster waard tusken 1900 en 1904 yn neoromaanske styl boud. De stifting waard mooglik makke troch prins Karl Heinrich zu Löwenstein-Wertheim-Rosenberg, yn de 19e iuw ien fan de liedende persoanen fan it Dútsk katolisisme. De wichtichste romten lykas de tsjerke en de biblioteek waard by de stifting troch muontsen fan de Beuroner keunstskoalle beskildere. 

Yn 1941 waarden de nonnen yn it ramt fan de fan de *Klostersturm*, de systematyske opheffing fan kleasters troch de nasjonaalsosjalisten, ferdreaun. Nei it ein fan de Twadde Wrâldkriich yn 1945 koene hja wer nei harren kleaster werom gean. De klokken fan de kleastertsjerke waarden yn de Twadde Wrâldkriich omraand, en ferfongen yn 1951. 

Yn 1988 waard fanút de abdij it lytse konvint Marienrode by Hildesheim op 'e nij bewenne. Marienrode wie oant 1998 in fan Eibingen ôfhinklik prioraat en is letter selstannich woarn.    

Foar it ûnderhâld docht de mienskip oan wynbou. Der is in kleasterwinkel en der wurde keunstwurken makke.

## Oargel
It oargel fan de abdijtsjerke waard yn 2004 yn it ramt fan it 100-jierrich jubileum fan de abdij boud troch de oargelboufirma Romanus Seifert & Sohn út Kevelaer.
Hungaroring

De **Hungaroring** is in sirkwy yn de buert fan de Hongaarske stêd Mogyoród, sûnt 1986 wurdt dêr de Grutte Priis fan Hongarije hâlden. As earste sirkwy foar de formule 1 efter it Izeren Gerdyn.